דן מדען

דן מדען (באנגלית: Sid the Science Kid, בתרגום לעברית: סיד ילד המדעים) היא סדרת הנפשה ממוחשבת אמריקאית לילדים משנת 2008 מסוגת חינוך, קומדיה ומוזיקה. הסדרה נכתבה על ידי בראדלי צווייג, והופקה ונוצרה על ידי "חברת ג'ים הנסון". הסדרה עוסקת בילד בשם דן, מדען צעיר שבכל פרק שואל שאלה מדעית אחרת שאת התשובה עליה הוא מקבל בעזרת חבריו לכיתה, מורתו ומשפחתו. מטרת הסדרה היא ללמד תקני למידה מדעיים לגיל הרך. הסדרה הופצה במדינות רבות ברחבי העולם על ידי KCET, בין השנים 2008-2010, ו-KOCE-TV, בין השנים 2011-2013. הסדרה שודרה לראשונה בארצות הברית בערוץ PBS Kids החל מה-1 בספטמבר 2008 עד ה-15 בנובמבר 2012. בישראל הסדרה שודרה לראשונה בדיבוב לעברית בערוץ לוגי החל מ-1 בספטמבר 2009 עד שנת 2012. לסדרה נוצרו שתי עונות ו-66 פרקים באורך 30 דקות. בשנת 2013 נוצר לסדרה סרט טלוויזיוני בשם "דן מדען: הסרט", בישראל הסרט שודר בשנת 2014. הסדרה מספרת על ילד בשם דן, מדען צעיר שבכל פרק שואל שאלה מדעית אחרת שאת התשובה עליה הוא מקבל בעזרת חבריו לכיתה, מורתו ומשפחתו דרך שירים, דיונים, מחקרים ומשחקים. בעונה הראשונה כל חמישה פרקים התמקדו בנושא או מושג מדעי שונה, וכך גם בעונה השנייה בה כל ארבעה פרקים התמקדו בנושא או מושג מדעי שונה. הנושאים בהם התמקדו הם כלים ומושגים מדעיים, שינויים וטרנספורמציה, חושים, בריאות, מכונות פשוטות, מדע בחצר האחורית, גוף האדם, מזג אוויר, כוח התנועה, אור וצל, מערכות סביבתיות, טכנולוגיה והנדסה ודברים חיים. דן (Sid) - רוצה להיות מדען בבגרותו. חבר טוב וילד סקרן. מאיה (May) - חברה טובה של דן. ילדה מנומסת ואדיבה. גלעד (Gerald) - חבר טוב של דן. ילד מצחיק שאוהב לעשות שטויות. דניאלה (Gabriela Cordova) - חברה טובה של דן. ילדה אחראית. סוזי (Susie) - המורה של דן וחבריו. במהלך הסדרה, היא עושה לתלמידים ניסויים, ובסיום כל יום לימודים היא שרה להם שיר. מורט (Mort)- אבא של דן. עובד בבנייה. אליס (Alice) - אמא של דן. עובדת בעיצוב אתרים ומשחקי מחשב. רוז (Rose) - סבתא של דן. מחזירה את דן הביתה מבית הספר, במהלך הנסיעה היא מספרת לו סיפורים מילדותה. ז'קה (Zeke) - אחיו התינוק של דן. בן 10 חודשים. הסדרה הופקה על ידי לכידת תנועה המאפשרת לבובות לזוז בזמן שהמדבבים מדבבים בזמן אמת. במאית הדיבוב של הסדרה בעברית הייתה אלן אזגי ומפיקות הדיבוב היו מיכל בשירי, בשנת 2009, ויעל אללוף, בשנת 2012. העבודה על הסדרה התחילה בסתיו 2008. הסדרה נוצרה באנימציה ממוחשבת ובאמצעות לכידת תנועה בחברת ג'ים הנסון, זוהי הסדרה השנייה המשתמשת בלכידת תנועה לאחר הסדרה "Donkey Kong Country". תחילה שם הסדרה היה אמור להיות "?What's the Big Idea" (מה הרעיון הגדול?) ושמו של דן היה אמור להיות ג'וש. הסדרה שודרה לראשונה בערוץ האמריקאי PBS Kids יחד עם הסדרה "מרתה מדברת" בהתחייבות לשנתיים שידור. בגרסה העברית של הסדרה, חלק מהשמות המקוריים של הדמויות עוברתו לעברית. הפרק "!Save the Stump" (בתרגום לעברית: "שמור את הגדם!") זכה בקטגוריית "תוכנית הילדים בשבת" בטקס פרסי ה-Genesis העשרים ושש שהועלה על ידי האגודה ההומנית של ארצות הברית. בנוסף הסדרה קיבלה בסך הכל שש מועמדויות בפרס אמי ומועמדות בפרס TCA. אתר האינטרנט הרשמי של דן מדען (באנגלית) "דן מדען", במסד הנתונים הקולנועיים IMDb (באנגלית) "דן מדען", באתר נטפליקס "דן מדען", באתר Rotten Tomatoes (באנגלית) "דן מדען", באתר Metacritic (באנגלית) "דן מדען", באתר Hulu סדרות (באנגלית) "דן מדען", במסד הנתונים הקולנועיים KinoPoisk (ברוסית) "דן מדען", במיזם "אישים" לתיעוד היצירה הישראלית שיר הפתיחה ושיר הסיום של הסדרה בעברית, באתר יוטיוב יעל תאנה-שפריר, חוזרים ללימודים עם ערוץ לוגי, באתר News1 מחלקה ראשונה, 19 באוגוסט 2009 Sid the Science Kid, באתר TV Guide